વિકેન નાયક શનિવારે સવારે 10:30 કલાકે નવસારી કામ પર ગયા હોવાથી હતા. જે સાંજે 7:15 કલાકે ઘરે પરત ફર્યા હતા. વિકેને પિતાને પૂછ્યું કે, દીપ્તી ક્યાં છે તો તેઓએ જણાવ્યું કે, રૂમમાં આરામ કરતી હશે. વિકેને દીપ્તીનો રૂમ બહારથી ખટખટાવ્યો પણ અંદરથી કોઈ જવાબ ન આવતાં વિકેને બીજી ચાવીથી રૂમનો લોક ખોલતાં દીપ્તી પંખાના હુક સાથે ઓઢણી બાંધી ફાંસો ખાધેલી હાલતમાં જોવા મળી હતી. વિકેને બૂમાબૂમ કરતાં આસપાસના લોકો દોડી આવ્યા હતા. તેઓએ દીપ્તીને નીચે ઉતારી બાજુના એપાર્ટમેન્ટમાં રહેતા ડો.ગુમાનસિંહને ફોન કરાવી બોલાવી દીધા હતા. ડોક્ટરે ચેક કરતાં દીપ્તી મોતને ભેટી હોવાનું જણાયું હતું. વિકેને આ અંગે સિટી પોલીસમાં મોડી રાત્રે ફરિયાદ નોંધાવતાં પોલીસે નોંધ કરી તપાસ હાથ ધરી છે. હાલમાં આપઘાતનું પ્રાથમિક કારણ માનસીક બીમારી હોવાનું જાણવા મળ્યું છે.